కె. అమర్‌నాథ్ శెట్టి

కొడ్మాన్ అమర్‌నాథ్ శెట్టి (1939/1940 - జనవరి 27, 2020) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు మూడుసార్లు ఎమ్మెల్యేగా ఎన్నికై, కార్మిక & పర్యాటక శాఖ మంత్రిగా పని చేశాడు.
రాజకీయ జీవితం 
కె. అమర్‌నాథ్ శెట్టి జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1983, 1985 & 1994 ఎన్నికలలో మూడబిద్రి నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు. ఆయన రామకృష్ణ హెగ్డే, జెహెచ్ పటేల్, ఎస్. ఆర్. బొమ్మై మంత్రివర్గాలలో పర్యాటక, మతపరమైన ధార్మికత, యువజన వ్యవహారాలు, క్రీడలు, ఓడరేవులు & కార్మిక శాఖ మంత్రిగా పని చేశాడు.

మరణం 
కె. అమర్‌నాథ్ శెట్టి 80 ఏళ్ల వయసులో అనారోగ్యంతో బాధపడుతూ మంగళూరులోని ఒక ప్రైవేట్ ఆసుపత్రిలో 2020 జనవరి 27న మరణించాడు. ఆయనకు భార్య, ఇద్దరు కుమార్తెలు ఉన్నారు.

మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2020 మరణాలు